**Søren Wilhjelms ASPIRANTGRUNDLAG FOLKETING**

**Hvad er din personlige motivation eller årsag til at ville være aspirant/kandidat?**

Jeg er i højere grad debattør/argumentator/idemager end organisator/igangsætter, så skal jeg bidrage er det hér. Målet er naturligvis at blive valgt, selv om chancen er mikroskopisk. Men som et gammelt slogan fra 80'erne lyder: Du har ikke en chance – tag den!   
At stille op giver også taletid. Jeg har, i forbindelse med at jeg over for Folketingets finansudvalg kritiserede Campus Bornholms ledelse, været en del i medierne, hvilket jeg har fået overvældende positive tilbagemeldinger på – tilbagemeldinger der er gået både på ”sagen” og på min håndtering af den. Om man kan tale om medie-tække må andre bedømme, men jeg synes selv jeg har gjort det godt. Sagen endte jo i øvrigt med, at Lars Goldschmidt måtte trække sig fra Campus' bestyrelse, at man vil indføre en ny ledelsesstruktur og, vigtigst af alt, at offentlige ansattes ytringsfrihed er blevet markant styrket.

Med al den opbakning jeg har mødt fra alle sider af det Bornholmske samfund i den forbindelse, tror jeg, at jeg vil kunne trække en del stemmer til Alternativet.

Så er jeg naturvidenskabeligt uddannet – biokemiker – og jeg synes der er an alvorlig mangel på politikere der faktisk forstår mekanismerne bag resistens, kvælstofudledning og global opvarmning!

**Hvordan kunne du tænke dig at samarbejde med medlemmer og frivillige?**

Dialog. Jeg er aldrig for fin til at bede om hjælp, det kan være politisk sparring eller fact-finding

**Hvilket samarbejde ønsker du med de andre aspiranter/kandidater i storkredsen?**

Opgave-fordeling, hvem tager hvilke debatter, hvem sætter sig ind i hvilke emner, hvordan skal den overordende strategi være

**Hvordan tænker du, at du vil arbejde med politisk aktivisme?**

Ingen konkrete idéer

**Hvilken arbejdstid forventer du at kunne lægge som aspirant?**

3-5 time om ugen

**Hvordan er din politiske erfaring?**

Ny i politik, men søn af en politiker, så politik har på en eller anden måde været tilstede i hele mit liv

**Hvordan er din foretrukne politiske tilgang?**

Visionær værdi-baseret

**Hvad er dine personlige mærkesager ift. et folketingsvalg?**

Respekt for den demokratiske proces – ytringsfrihed, åbenhed, gennemsigtighed, dialog  
Et system, der er til for det enkelte menneske, ikke omvendt.  
Visionær bæredygtighed – hvor skal vi hen, for ikke fortsat at tære på den biologiske, miljømæssige og klimamæssige hovedstol?

**Hvilket eller hvilke ordførerskaber ville du helst bestride i Folketinget?**

Forskningsordfører, restordfører, klima- og miljøordfører, sundhedsordfører, socialpolitisk ordfører. Som inkarneret ateist(?!?) kunne det også være spændende at være religionsordfører... OBS: vi skal lige overveje om det er noget der skal nedtones af taktiske årsager...

**Hvad betyder ’ny politisk kultur’ ift. hvordan du agerer som aspirant/kandidat?**

*They all laughed at Christopher Columbus  
When he said the world was round  
They all laughed when Edison recorded sound*

Modet til at have visioner for fremtiden, som får nogen til at grine.

Modet til at lade sig overbevise af argumenter, der er bedre end mine egne

Modet til at gå ind i en debat, med det formål at alle bliver klogere – mig selv, de andre debatører, tilhørerne – ikke med det formål at ”vinde”.

**Har du tidligere udtalt dig på en måde eller været involveret i situationer eller aktiviteter, som kunne skabe polemik, hvis det blev kendt? Hvis ja, fortæl om det her, så det er ude i det åbne.**

Det tror jeg ikke.